**4-дәріс. Психология ғылымының көмектесу практикасына бағытталуы**

1. **Психологиялық норма**
2. **Психологиялық патология**
3. **Психопатологиялық симптомдар**
4. **Психопатологиялық синдромдар**

Психологиялық кеңес беру ежелден қалыптасқан. Оның негізі Гиппократ темперамент типін анықтағаннан басталды деуге болады. Дегенмен психологиялық кеңес беру ғылым ретінде ХХ ғасырдың ортасынан бастап қалыптасқан. Психологиялық кеңес берудің қарқынды дамуы соңғы 10-20 жылдықта дамыды.

Психологиялық кеңес берудің ғылыми негізін анықтауда жетекші ролді әдіснама атқарады. Әдіснама дегеніміз – бұл теориялық және тәжірибелік іс-әрекеттерді құрастыратын, ұйымдастыратын тәсілдер мен қағидаралар жүйесін біріктіретін ілім. Ол бірнеше деңгейден тұрады: философиялық, жалпы ғылыми, нақты-ғылыми. Бұл деңгейлер өзара бір-бірімен тығыз байланыста және жүйлілікте қарастырылуы қажет. Әдіснама зерттеулер мен оның нәтиже негізінің интерпретациясының дүниеге көзқарастық жүйесін құрайды. Психологиялық кеңес берудің әдіснамалық негізін нақты ғылыми деңгеймен анықталады және психотерапевтің немесе зерттелушінің дүниеге көзқарасының позициясына байланысты (мысалы, тұлғаны, мінез-құлықты, психопаталогияны биологиялық, динамикалық, когнитивті мінез-құлықтық, гуманистікке динамикалық бағытта түсінуге бағдарлануы).

Әдіснаманың нақты ғылыми деңгейі мынадай зерттеу әдістерінен құрайды: бақылау, эксперимент, модельдеу. Олар алдымен ғылыми мәліметтерді алатын арнайы әдістемелер арқылы іске асырылады. Психологиялық кеңес беру психогия мен медицинаға байланысты болғандықтан жалпы психология мен биологияның әдіснамасына және әдістеріне сүйенеді.